En musikvideo fra de værnepligtige på Skive Kaserne har sat sindene i kog.

I videoen, som er lavet til afslutningsfesten for en deling fra Ingeniørregimentet, ses de værnepligtige iført uniform rappe linjer som:

'Nazi rimer på nasty. Bitches i Skive – Nasty. Og jeg smider dem som plastik. Lad dem væde min pibe. Den er magisk.'

Og videoen, der kan ses på YouTube, har ifølge B.T. provokeret blandt andre Daniel Julin, der selv har gennemført sin værnepligt.

- Der er nogle, der lige nu er udsendt med den samme uniform, og dem skænder man ved at bruge uniformen på noget så latterligt som det her, siger han til B.T..

Endnu en kritiker er Jonas Nordfyr Holom, der på B.T.'s Facebook-side skriver:

- Hvor er det latterligt. Forsvaret som koncern kæmper med at opretholde et image som en arbejdsplads med nogle gode værdier og sund moral, og så kommer der en værnepligts-deling og underminerer det hele med en latterlig og nedværdigende "sang".

Lavet som sjov til fest

Jonas Christensen er en af de værnepligtige, som står bag 'En menig sang'. Han forstår til dels kritikken: